stanford-oval/wikipedia huggingface dataset:
סרחיו דל מולינו

| --- | --- |

 לידה:  16 באוגוסט 1979 (בן 45) מדריד
 שם לידה:  Sergio del Molino Molina 
 מדינה:  ספרד 
 שפות היצירה:  ספרדית 
 פרסים והוקרה:  פרס אלפגוארה (2024) 
 
סרחיו דל מולינו מולינה (בספרדית: Sergio del Molino Molina; נולד ב-16 באוגוסט 1979) הוא סופר ועיתונאי ספרדי. פרסם בין השאר את ״ספרד הריקה״, חיבור שהצית ויכוח חברתי ופוליטי על התרוקנות של עיירות פנים הארץ של ספרד והשפעתה על הדמיון הקולקטיבי של הספרדים.
פרסומים

2009 Malas influencias (Tropo Editores)
2009 Soldados en el jardín de la paz (Prames)
2011 El restaurante favorito de Nina Hagen (Anorak Ediciones)
2012 No habrá más enemigo (Tropo Editores)
2013 La hora violeta (Mondadori)
2014 Lo que a nadie le importa (Random House)
2016 La España vacía (Editorial Turner)
2017 La mirada de los peces (Random House)
2018 En el País del Bidasoa (Ipso ediciones)
2018 Lugares fuera de sitio (Espasa)
2020 Calomarde (Libros del K.O.)
2020 La piel (Alfaguara)
2021 Contra la España vacía (Alfaguara)
2021 Atlas sentimental de la España vacía (Geoplaneta)
2022 Un tal González (Alfaguara)
הערות שוליים

↑  "Sergio del Molino: libros y biografía autor". Lecturalia.
↑  "Sergio del Molino protagoniza las Presencias Literarias en la Universidad de Cádiz". www.uca.es.
↑  "Sergio del Molino presenta su novela "No habrá más enemigo" en Entre Libros". Linares28. 7 ביוני 2012. {{cite news}}:  (עזרה)
↑  "El ojo crítico - Sergio del Molino: "Estoy absolutamente noqueado con el premio"". RTVE. 16 בדצמבר 2013. {{cite web}}:  (עזרה)
↑  "Sergio del Molino y Marta Sanz ganan ex aequo el "Tigre Juan"". La Nueva España (בספרדית). 5 באוקטובר 2013. {{cite web}}:  (עזרה)
↑  Senabre, Ricardo. "Lo que a nadie le importa". www.elcultural.com.
↑  Muñoz Molina, Antonio. "En la España sin nadie". www.elpais.com.
↑  "Arranca la batalla electoral por los 99 votos de la España vacía". www.elpais.com.
↑  "Premios del Gremio de Libreros de Madrid 2016". www.cegal.es.
↑  Redacción (16 בינואר 2017). "'La España vacía' de Sergio del Molino, Libro del Año en los Cálamo". El Periódico. {{cite news}}:  (עזרה)
↑  Solano, Francisco. "Sergio del Molino se revisa a sí mismo". www.elpais.es.
↑  Sarabia, Bernabé. "Lugares fuera de sitio". www.elcultural.com.
↑  Hidalgo, Manuel. "Del Molino y Baroja". www.elcultural.com.
↑  Sanz Villanueva, Santos. "El viaje bajo 'La piel' de Sergio del Molino". www.elcultural.com.
↑  "Presentación de Contra la España vacía".
| --- | --- |
בקרת זהויות :  BNE: XX1777244  BnF: cb16723962c (data)  CiNii: DA19870358  GND: 14361388X  ICCU: RAVV687194  ISNI: 0000 0000 6055 0005  LCCN: n2012016559  NKC: mzk2017960853  NSK: 000622058  NTA: 417460848  RERO: 02-A026697043  SUDOC: 18314354X  VIAF: 87561131   WorldCat (עם VIAF): 87561131 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סרחיו דל מולינו".
עכבר עשב אפריקאי

| עכבר עשב אפריקאי |
| --- | --- |
 ארביקנתוס נילוטיכוס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: ארוויקנתיס
מין:: עכבר עשב אפריקאי
שם מדעי
 Arvicanthis niloticus

עכבר עשב אפריקאי (שם מדעי: Arvicanthis niloticus) הוא מין מכרסם דמוי-עכבר ממשפחת העכבריים המצוי בטבע בעיקר באפריקה שמדרום לסהרה, אך מצפין לסודאן, אלג'יריה, מצרים ואף לתימן. הוא קרוב למין עכבר עשב בליק מאתיופיה.
אורכו מגיע ל-159 עד 202 מילימטרים, אורך הזנב מגיע ל-125 עד 173 מילימטרים ומשקלו עד 201 גרם בממוצע. העכבר בעל פרווה סמורה מעט וכהה עם גוונים צהובים או כתומים לאורכה בכמה שורות. השערות זקורות בחלקם העליון, מה שמעניק מראה של קוצים, אך הם רכים יחסית. האוזניים גדולות ומעוגלות, האף ורדרד והזנב ארוך וחשוף משיער.
עכבר העשב האפריקאי מצוי במרבית שטחה של אפריקה, במחילות ושטחים מתחת לאדמה, בעיקר סביב חורשים, אדמות מרעה, בתה וסוואנה, אך יכול להתקיים גם במדבריות ובמורדות הרים, אך נראה שאינו מצוי ביערות גשם. הוא מצוי גם בסביבות העירוניות הטרופיות והסובטרופיות. לא ידוע הרבה על הרגליו, אך ידוע שהוא מתרבה בין יוני לנובמבר ומסוגל להתרבות בין 3 ל-4 פעמים בשנה. הנקבה ממליטה בקן שהכינה בין 5 ל-6 גורים.
תת-מינים

למכרסם זה שישה תת-מינים:
Arvicanthis niloticus niloticus
Arvicanthis niloticus dembeensis
Arvicanthis niloticus naso
Arvicanthis niloticus rhodesiae
Arvicanthis niloticus solatus
Arvicanthis niloticus testicularis
הערות שוליים

↑  עכבר עשב אפריקאי באתר הרשימה האדומה של IUCN
סריקה ממוחשבת

סריקה ממוחשבת (Computational Virtual screening) ובקיצור VS, היא שיטה עיקרית לגילוי ותכנון רציונלי של תרופות באופן ממוחשב. הרעיון מאחורי השיטה הוא יצירת ספרייה וירטואלית של מולקולות חדשות. באמצעות ידע קודם על מבנים כימיים ותכונותיהן להיקשר אל אתר מטרה מסוים, יוצרים מולקולה חדשה אשר אותה סורקים ובודקים את הכדאיות של יצורה.
סטראפאטסדה

| --- | --- |

 
 מאכלים
 מוצא:  יוון 
 מרכיבים עיקריים:  ביצה, עגבנייה 
 
סטראפטסאדה (ביוונית: Στραπατσάδα) הוא מאכל פופולרי באזורים רבים של יוון, במיוחד באיים היוניים.
מאפיינים

המנה פופולרית בשל הזמינות והעלות הנמוכה של מרכיביו (עגבניות טריות, ביצים ושמן זית). לרוב מכינים אותו "במקום" ומגישים אותו לארוחת צהריים או לנשנוש קל. עם זאת, ניתן גם להגישו קר. המנה ידועה גם בשם Kagianas,  Koskosela או Menenei.
הכנה

הכנת הסטראפטסאדה היא מהירה וקלה: העגבניות הקצוצות או המרוסקות מבושלות במחבת עם שמן זית ופלפל שחור עד שהן הופכות לרוטב סמיך. לאחר מכן מוסיפים את הביצים הטרופות ומערבבים עד לרתיחה. ניתן להוסיף גבינת פטה אופציונלית ממש לפני שמכבים את האש (לרוב אין צורך במלח אם משתמשים בפטה). אורגנו, טימין או עשבי תיבול יבשים אחרים יכולים לשמש כתיבול.
המנה פופולרית במיוחד בקיץ, כאשר העגבניות הטריות בשפע. השם בא מהמילה האיטלקית "strapazzare" שפירושה לשבור ביצה ולערבב הכל תוך כדי הבישול.
לקריאה נוספת

שקשוקה
ביצים מקושקשות
פיפראדֶה
מנמן (מאכל)
ביצים בסגנון חוואים
הערות שוליים

↑  "Kagianas or Strapatsada", Kopiaste, November 2007. Retrieved September 3, 2016.
↑  GREEK FRESH TOMATO AND FETA EGG SCRAMBLE (KAGIANA OR STRAPATSADA)
↑  Fotinatou-Kabitsi, Niovi. Traditional Kefalonian Recipes, Dekka Publications, Argostoli 2001.
סלי מזור

| --- | --- |
אין תמונה חופשית
 לידה:  10 בינואר 1931 
 פטירה:  17 בפברואר 2004 (בגיל 73) 
 מדינה:  ישראל 
 מקום קבורה:  בית העלמין ירקון 
 מספר צאצאים:  3 
 
זלמן "סלי" מזור (10 בינואר 1931 - 17 בפברואר 2004) היה עסקן ספורט ישראלי ויו"ר איגוד השחייה בישראל.
בשנת 1993 זכה מזור בעיטור מכבי ישראל.
ביוגרפיה

מזור בנם של אסתר ואברהם, למד רפואת שיניים בשווייץ. אל השחייה הוא הגיע בעקבות שכנתו, רבקה, ששחתה בקבוצת השחייה ברית מכבים עתיד שברבות הימים הפכה לרעייתו. בשנת 1969 הוא נבחר לוועד סניף תל אביב יפו והסביבה של ההסתדרות לרפואת שיניים בישראל.
הוא היה חבר בהנהלת אגודת השחייה ברית מכבים עתיד ובהמשך שימש בתפקיד יו"ר האגודה משנת 1975. עם כניסתו לתפקיד הוא איחד בין אגודת ברית מכבים עתיד לבין מכבי תל אביב והאגודה נקראה בשם מכבים עתיד תל אביב. במשך שנים רבות היה חבר בוועדת השחייה
ובפברואר 1986 נבחר לתפקיד יו"ר איגוד השחייה, תפקיד אותו מילא בהתנדבות עד לשנת 1992. הוא פרש מתפקידו זה בשל מחלה. בעת כהונתו בשנת 1989 נכנסה ישראל כחברה רשמית לאיגוד השחייה האירופאי (LEN - Ligue Européenne de Natation) ולראשונה השתתפה נבחרת ישראל באליפות אירופה בשחייה שנערכה בשנת 1991.
בשנת 1993 זכה מזור בעיטור מכבי ישראל במכביה ה-14.
לסלי ורבקה מזור נולדו שלושה בנים, רמי, (שנהרג בהיותו בן 19 ב-19 במרץ 1978 בטיול בנחל דרגה), דני ואילן.
הערות שוליים

↑  דף הנצחה של סלי זלמן מזור באתר נשמה
↑  תנועת מכבי ישראל
↑  בציבור, דבר, 21 בפברואר 1969
↑  עסקן השחיה הוותיק, ד"ר זלמן (סלי) מזור, מעריב, 15 בינואר 1986
עול

שוורים ועליהם עול
עול (בכתיב חסר: עֹל) הוא כלי רתמה לבקר עובד. העול עשוי על פי רוב משני מוטות, העליון הרחב מונח על עורף הבהמה, המוטות מחוברים ביתדות. לעול מחוברים מוסרות, מושכות ושאר אביזרי רתמה למשיכת עגלה, מחרשה וכדומה. כפי הנראה, היה העול עשוי מעץ, בגלל שעול ברזל היה גורם סבל רב לבהמה.
העול נזכר כבר בתורה: "פרה תמימה אשר אין בה מום, אשר לא עלה עליה עול" (ספר במדבר, פרק י"ט, פסוק ב'). לפי ספר דברים, פרק כ"ב, פסוק י', כשחורשים בשתי בהמות הרתומות לאותו עול, אסור לחרוש בשור ובחמור יחדיו, משום שכוחם שונה ורתימה משותפת עלולה להסב להם צער.
מסופר במשנה שבשעת הבצורת, כאשר סדקי העץ של העול התייבשו, השקיעו את כלי הבקר במים, כדי שהסדקים יתמלאו.
ספרות חז"ל מבחינה בין עול של בהמה יחידה לבין עול של שתי בהמות, הנקרא צמד: "מכר את הצמד, לא מכר את הבקר. מכר את הבקר, לא מכר את הצמד. רבי יהודה אומר: הדמים מודיעין" (מסכת בבא בתרא, פ"ה). כלומר, כשאדם מוכר לחברו בקר, אין משמעו שהוא מוכר לו בסכום כסף זה גם את הצמד, שהוא העול לשתי הבהמות. לפי ספרי פרשת האזינו, כבר שהיה הבקר עגל, הרגילו אותו בנשיאת עול קל. אף על פי משהתבגר ונעשה לשור, "קרטע ושבר את העול".
בשפה המודרנית, המילה עול משמשת כנטל או מטלה מעיקה וקשה.
סן פדרו (נהר)

| --- | --- |

צבעי הסתיו בנהר סן פדרו
 מידע כללי
 אורך:  250 ק"מ
 ספיקה ממוצעת:  170 מ"ק לשנייה 
 אגן ניקוז:  12,200 קמ"ר
 מוצא:  מפגש בין הנחלים לאס נוטריאס ואל סואס ברכס סיירה מנסנאל
 גובה מוצא הנהר:  1,359 מטרים
 יובלים:  Babocomari River, קניון אראוויפה 
 שפך:  חילה 
 מדינות באגן הניקוז:  סונורה במקסיקו, אריזונה בארצות הברית
 
 מסלול הנהר סן פדרו באגן הניקוז של הנהר חילה
 
נהר סן פדרו (באנגלית: San Pedro River, בספרדית: Río San Pedro) הוא יובל של הנהר חילה הזורם במדינת סונורה במקסיקו ומדינת אריזונה בארצות הברית. אורכו כ-250 קילומטרים ושטח אגן הניקוז שלו 12,200 קילומטרים רבועים. כיוונו הכללי של הנהר כלפי צפון והוא מתחיל כ-16 קילומטרים דרומית לגבול ארצות הברית–מקסיקו בשטחה של המועצה האזורית קנאנאה (Cananea) בסונורה שבמקסיקו. הנהר מתחיל בהתמזגות הנחלים לאס נוטריאס (Las Nutrias) ואל סואס (El Sauz) (31°12′04″N 110°12′28″W﻿ / ﻿31.201111°N 110.207778°W﻿ / 31.201111; -110.207778), מזרחית ליישוב הקטן סאוסדה (Sauceda). בשטחה של אריזונה הנהר זורם צפונה לאורך של 230 קילומטרים דרך המחוזות קוצ'יז, פימה, גראהם ופינאל עד לשפך לנהר חילה בווינקלמן (Winkelman) (32°59′04″N 110°47′01″W﻿ / ﻿32.984444°N 110.783611°W﻿ / 32.984444; -110.783611), זהו הנהר הראשי האחרון בדרום-מערב ארצות הברית הזורם בחופשיות מבלי שמימיו ילכדו על ידי סכרים. לנהר יש חשיבות אקולוגית גדולה כיוון שהוא מהווה בית גידול לכשני שלישים ממגוון מיני העופות בארצות הברית, כולל 100 מינים המקננים ויותר מ-250 מינים של עופות נודדים.
אגן הניקוז

הסן פדרו מנקז אזור בגודל 12,200 קילומטרים רבועים במחוזות קוצ'יז, גראהם, פימה, ופינאל. מסלולו חוצה אגנים עמוקים של משקעים המוקפים על ידי הרי ואצ'וקה (Huachuca), הרי מיול (Mule), הרי וטסטון (Whetstone), הרי דרגון (Dragoon), הרי רינקון (Rincon), הרי ליטל רינקון (Little Rincon), הרי וינצ'סטר (Winchester), הרי גאליאורו (Galiuro), הרי טורטייה (Tortilla) והרי סנטה קטלינה. הסן פדרו מוזן על ידי מספר רב של יובלים, המנקזים מורדות תלולים קרובים יחסית בניצב לנתיב העיקר של הנהר. במרבית אורכו זורם הסן פדרו באגנים שהתמלאו במשקעים, אם כי קיימים כמה קטעים שבהם הנהר חצב את דרכו בסלעים: בגבעות טומבסטון (Tombstone Hills), בצ'ארלסטון (Charleston) ובסמוך לפיירבנק (Fairbank), "המצרים" (“the Narrows”) דרומית לקסקבל (Cascabel), בסמוך לרדינגטון (Redington), ושוב בדודליוויל (Dudleyville). בשני יובלים עיקריים נהר הבבוקומרי (Babocomari) וקניון אראוויפה (Aravaipa Creek) יש קטעים נרחבים שבהם הם זורמים בתוך המסלע. נהגו לחלק את הסן פדרו לחלק שמעל ולקטע שמתחת ל"מצרים".
ב-27 במאי 2011 פסק שופט מחוזי שהתוכנית של פורט ואצ'וקה לשאוב 7.5 מיליון מטרים מעוקבים של מי תהום מבלי שתהיינה תוכניות משלימות לחדש את מלאי המים של מימי הסן פדרו פוגעת ביכולת של הציפור טירן הערבות של דרום-מערב ושל הצמח Lilaeopsis schaffneriana recurva, מינים המצויים בסיכון, להתאושש. הפסיקה באה בתגובה לתביעה שנייה שהגישו שני ארגונים להגנת הסביבה. ב-2002, בתגובה לתביעה אחרת, דחה שופט אחר את הטענה כי ניתן להשלים את בעיית המים שיחסרו בשל שאיבה.
ביאורים

↑  באנגלית Mormon Battalion, יחידת מתנדבים מורמונים שפעלה במסגרת צבא ארצות הברית בין יולי 1846 ליולי 1847, חלק ממלחמת ארצות הברית–מקסיקו והפגינה נוכחות בדרום-מערב באמצעות מסע רגלי מאייווה לסן דייגו בקליפורניה.
↑  באנגלית Madrean Sky Islands, רכסי הרים קטנים בדרום ובדרום-מזרח אריזונה, דרום-מערב ניו מקסיקו וצפון מערב מקסיקו, שעליהם התפתחה מערכת אקולוגית מיוחדת השונה מהמערכת של האזורים המדבריים המקיפים אותם.
↑  ארגון שמושבו בווירג'יניה, הדואג להגנת אזורי טבע בעיקר בארצות הברית, אם כי הוא פועל גם במדינות נוספות וחברים בו למעלה ממיליון אנשים
↑  מספרדית ciénega, מעיין הנוצר כאשר מי התהום מבעבעים אל פני השטח למורדות הר או בקניון תוך יצירת אזור ביצתי
עובדיה שאקי

| --- | --- |

 לידה:  18 ביוני 1882 תמוז ה'תרמ"ב האימפריה העות'מאנית צפת
 פטירה:  28 ביוני 1949 (בגיל 67) תמוז ה'תש"ט ישראל צפת
 מקום קבורה:  בית העלמין היהודי העתיק בצפת
 מקום פעילות:  צפת בישראל, קורסיקה בצרפת, מרוקו, מדינות הבלקן, מערב אירופה, סוריה ולבנון
 תקופת הפעילות:  ? – 28 ביוני 1949 
 תחומי עיסוק:  חקר פילוסופיה, קבלה והיסטוריה
 צאצאים:  אסתר שאקי-ארזי  אבנר חי שאקי 
 מספר צאצאים:  3 
 
הרב רבינו עובדיה שאקי (18 ביוני 1882 – 28 ביוני 1949) היה שד"ר ודרשן, פילוסוף, חוקר פילוסופיה, קבלה והיסטוריה של תקופת התלמוד והגאונים.
קורות חיים

נולד בצפת ב-18 ביוני 1882 (ראש חודש תמוז ה'תרמ"ב) לרב אברהם חי שאקי, מחבר הספר "שער הקדים", אב בית הדין ורב העיר, בן למשפחת רבנים ספרדית-טורקית שהתיישבה בגליל חמישה דורות לפני לידתו: סבו היה הרב רפאל אברהם שאקי, מחבר הספר "שמן ראש" ואב סבו היה הרב יהודה שאקי, אב בית דין בקושטא שבטורקיה, שעלה לארץ ישראל בשנת 1806 וכיהן כרב העיר צפת. בצעירותו למד עובדיה אצל שחאדה לוי והרב ישועה פלאג'י.
בשל היותו אזרח צרפת, עם פרוץ מלחמת העולם הראשונה הוגלה לקורסיקה על ידי הטורקים. בקורסיקה התגורר בעיר הבירה אז'אקסיו במשך כחמש שנים, ושימש בתפקיד רבני[דרוש מקור]. בתקופת שהותו שם כתב מאמרים לעיתונות הצרפתית והעברית בנושאי לאומיות וציונות.
בשנת 1920 (ה'תר"ף) חזר לצפת ויצא בשליחויות כשד"ר לערי חו"ל מטעם מוסדות ציבוריים. בערי מרוקו שהה שלוש שנים, ובין היתר ניצל תקופה זו למחקר בעניין קהילות יהודיות, וסיכם את רשמיו בספר שפרסם. בשליחויות אחרות ביקר באירופה המערבית, במדינות הבלקן, בסוריה ובלבנון. באחת מנסיעותיו למדינות הבלקן מילא שליחות אישית מטעם מנחם אוסישקין עבור קרן קיימת לישראל[דרוש מקור].
נאם בארץ ישראל ומחוץ לה בצרפתית, בלאדינו ובערבית.
לאחר שחזר לצפת שקד על כתיבת מאמרים ומחקרים עבור כתבי העת והעיתונות העברית בארץ ובעולם, ובין היתר שימש כחבר ועד הרבנים הספרדים בצפת.
בשנות חייו האחרונות נפגעה ראייתו, והמצור על צפת השפיע עליו לרעה, עד שהלך לעולמו ב-28 ביוני 1949 (ראש חודש תמוז ה'תש"ט), ונקבר בבית העלמין העתיק בצפת.
נישא לחנה לבית נזלי. לזוג נולדו שלושה ילדים: אסתר שאקי-ארזי, מרגלית טולידנו ואבנר חי שאקי.
חיבוריו

משלי אמת - כולל משלים כדרך בן סירא
פרקים באהבת האלוהים והאדם - קובץ פילוסופי בנושאים דתיים
יסודות ההויה - מחקרים
מסעותי בהרי האטלס - פרקי מסע וזכרונות משליחויותיו בחו"ל
הערות שוליים

↑  רבינו הוא חלק משמו של הרב - במשמעות ראובן ראו: משה דוד גאון, הרב רבינו עובדיה שאקי ז"ל, בעיתון הד-המזרח, 9 בספטמבר 1949
עלי דובא

| --- | --- |
אין תמונה חופשית
 לידה:  1933 קורפיץ, סוריה 
 פטירה:  21 ביוני 2023 (בגיל 90 בערך) לטקיה, סוריה 
 מדינה:  הרפובליקה הסורית השנייה, הרפובליקה הערבית המאוחדת, סוריה 
 השכלה:  האקדמיה הצבאית בחומס 
 השתייכות:  הצבא הסורי
 תקופת הפעילות:  1955–2000 (כ־45 שנים)
 דרגה:   פריק
 תפקידים בשירות
 סגן ראש המטה הכללי ראש המודיעין הצבאי
 פעולות ומבצעים
 מלחמת יום הכיפורים 
 עיטורים
  מדליית השישה באוקטובר
 תפקידים אזרחיים
 חבר במועצת השלטון הזמנית (1983)
 
עלי דובא (בערבית:  علي دوبا; 1933 – 21 ביוני 2023) היה איש צבא סורי ששירת כראש המודיעין הצבאי הסורי בשנים 1974–2000. כאשר עלה לשלטון בשאר אל-אסד אולץ דובא להתפטר מתפקידו הצבאי מחשש שיהווה איום על מקומו של הנשיא החדש.
שירות צבאי

עלי דובא נולד בשנת 1933 בכפר חורפיס בנפת ג'בלה, ליד לטקיה. דובא, בן למשפחה עלווית, הצטרף בשנות ה-50 למפלגת הבעת' הסורית ובשנת 1955 התגייס לצבא הסורי ובשנת 1960 מונה לראש מינהל הביטחון הפנימי בדמשק. לאחר מכן הוא שימש נספח צבאי בבריטניה (1964–1966) ובולגריה (1967–1968), עם חזרתו לסוריה מונה לראש המודיעין הצבאי באזור לטקיה.
בשנת 1970 מונה דובא לראש המודיעין הצבאי בדמשק, שם הוא תמך בעלייתו לשלטון של הנשיא חאפז אל-אסד, על כך הוא קודם לתפקיד סגן מפקד המודיעין הצבאי של סוריה (תחת פיקודו של חיכמת שיהאבי). עם סיום מלחמת יום הכיפורים בשנת 1974, כאשר מונה שיהאבי לתפקיד ראש המטה הכללי, קודם דובא ומונה למחליפו בפיקוד המודיעין הצבאי, שם נותר עד פרישתו. בשנת 1982 סייע בדיכוי התקוממות האחים המוסלמים בחמאת ושנה לאחר מכן, כאשר הנשיא אל-אסד חלה, דובא היה מבין חברי מועצת השלטון הזמנית ששימרה על יציבות המדינה עד להבראתו של הנשיא.
בשנת 1993 קודם דובא לדרגת פריק (שווה ערך לרב-אלוף) והוא מונה לסגן ראש המטה הכללי, זאת בנוסף לתפקידו כראש המודיעין הצבאי. בשנת 2000 דובא נאלץ לפרוש מהשירות הצבאי, זאת מחשש מצד הנשיא החדש בשאר אל-אסד מפני כוחו הפוליטי הרב. דובא התגורר ככל הנראה בדמשק.
סליבוביץ'

| --- | --- |

 סוג:  משקה אלכוהולי
 מוצא:  סרביה 
 
סליבוביץ' (בישראל נקרא גם: שליבוביץ או שליבוביצה) הוא משקה אלכוהולי נטול צבע המיוצר ממיץ שזיפים מזוקק ומותסס. המשקה דומה לברנדי ומכונה לעיתים בארצות דוברות אנגלית "ברנדי שזיפים". שייך לקטגוריית משקאות חריפים הנקראת או דה וי - Eau de vie (ברנדי המזוקק מפירות). תכולת האלכוהול יכולה לנוע בין 25%-70%, אולם בדרך כלל הטווח הוא בין 40%-45%.
מקור השם בנגזרות המילה הסלאווית šljiva (שזיף). המשקה קרוי šljivovica (שליבוביצה) בסרביה, сливова (סליבובה) בבולגריה, slivovka בסלובניה, šljivovica (שליבוביצה) בקרואטיה, šljivovica (שליבוביצה) בבוסניה, сливовица (סליבוביצה) במקדוניה, śliwowica (סליבוביצה) בפולין, şliboviţă (שליבוביצה) ברומניה, slivovica (סליבוביצה) בסלובקיה, slivovice (סליבוביצה) בצ'כיה ו-szilva pálinka (סילבה פאלינקה) בהונגריה.
בתהליך הייצור המסורתי נמעכים השזיפים יחד עם החרצנים לכדי עיסה. בשיטות מודרניות יותר החרצנים מוצאים החוצה לפני תהליך הטחינה. לאחר התססה שמרית שמביאה את עיסת התירוש לחוזק אלכוהולי טבעי של 5%-8% הנוזל עובר זיקוק, אחד שניים או שלושה, בהתאם למסורת, לסוג המזקקה ולמיקום הגאוגרפי. חלק מיצרני סליבוביץ' נוהגים ליישן את המשקה במשך 5–12 שנים בחביות עץ אלון או דובדבן.
סליבוביץ' הוא המשקה הלאומי של רוב ארצות הבלקן שבחלקן כ-70% מתנובת השזיפים (כ-424,300 טון לשנה) מופנית לייצור המשקה. סליבוביץ' הוא גם אפריטיף ודיז'סטיף מסורתי בקרב יהודים אשכנזים ממזרח אירופה, ויש הסוברים שהיי"ש ("יין שרף") המוזכר רבות בספרות היהודית-אשכנזית הוא למעשה סליבוביץ'. מכיוון שהמשקה מבוסס על שזיפים ולא על דגנים, הוא נחשב כשר לפסח.
הוועדה הבין-ממשלתית של אונסק"ו לשמירה על המורשת התרבותית הבלתי מוחשית, שהתכנסה ברבאט מרוקו בין 28 בנובמבר ל-3 בדצמבר בשנת 2022, הכניסה את משקה הסליבוביץ ברשימת המורשת התרבותית הבלתי מוחשית של אונסק"ו לבקשת סרביה.
ראו גם

צויקה
הערות שוליים

↑  ליאור הרגיל, ‏כמה טוב שיש יי"ש, באתר מעריב אונליין, 19 במאי 2014
↑  כל רגע - המשקה היהודי המפורסם הוכר במורשת עולמית של אונסק"ו, באתר kore.co.il
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |

| --- | --- |
בקרת זהויות :  NKC: ph125639
עלי גומעה

עלי גומעה
עלי גומעה (ערבית:  على جمعة; נולד ב-3 במרץ 1952) כיהן כמופתי הגדול של מצרים מטעם מוסד הלימוד האיסלמי-מצרי דאר-אל איפתא אל-מיסרייה ויורשו של אחמד אל טייב. במסגרת תפקידו, אותו הוא מילא מה-28 בספטמבר 2003 ועד ה-11 בפברואר 2013 היווה את הסמכות הרשמית העליונה ביותר במדינה לניפוק פסקי הלכה.
נחשב לאחד ממשפטני הדת המוערכים ביותר בעולם האסלאם ורבים חשים כי הוא דמות אסלמית מתונה שאינה מתחבבת על האיסלמיסטים, אם כי בניגוד לדעתו על פיגועים במצרים ובכלל, הוא הביע תמיכה בפיגועי התאבדות בישראל בטענו כי "פלסטין היא מקרה מיוחד"    . גומעה מתמחה ביסודות המשפט האיסלמי, במיוחד בתחום האוצול אל פיקה (התאוריה המשפטית) ודוגל באסכולה השאפעית בתורת המשפט האיסלמי.
הערות שוליים

↑
↑  על פי הניו יורקר
| --- | --- |
בקרת זהויות :  NLI: 987007305819905171  BnF: cb145669989 (data)  GND: 143041355  ISNI: 0000 0001 0802 7900  LCCN: no99059526  NTA: 266607837  SUDOC: 189961260  VIAF: 88345236   WorldCat (עם VIAF): 88345236 
ערך זה הוא קצרמרבנושא אישים. אתם מוזמנים לתרום לוויקיפדיה ו.
סרינה סקוט תומאס

| --- | --- |

 לידה:  21 בספטמבר 1961 (בת 63) Nether Compton, הממלכה המאוחדת 
 שם לידה:  Serena Harriet Scott Thomas 
 מדינה:  הממלכה המאוחדת 
 תקופת הפעילות:  מ-1990 
 מקום לימודים:  Leweston School 
 פרופיל ב-IMDb
 
סרינה הרייט סקוט תומאס (באנגלית: Serena Harriet Scott Thomas; נולדה ב-21 בספטמבר 1961) היא שחקנית אנגלייה.
ביוגרפיה

סקוט תומאס נולדה במחוז דורסט שבדרום-מערב אנגליה. אחותה היא השחקנית קריסטין סקוט-תומאס.
בשנת 1993 היא גילמה את דיאנה, הנסיכה מוויילס בסרט ביוגרפי על חייה. ב-1999 היא התפרסמה כששיחקה את ד"ר מולי וורמפלייש בסרט הריגול העולם אינו מספיק שהיה הסרט התשעה עשר בסדרת סרטי ג'יימס בונד.
בשנת 2001 שיחקה סקוט תומאס בסדרת הדרמה הרפואית "כל הנשמות", שבוטלה לאחר עונה אחת. בשנת 2005 היא גילמה את אשתו של ברוס וויליס בסרט "בן ערובה". בשנת 2011 שיחקה את אמה של קתרין, דוכסית קיימברידג' בסרט "ויליאם וקייט".
כמו כן, השתתפה סקוט תומאס בסדרות הטלוויזיה "NCIS" ו-"ניפ/טאק", ושיחקה תפקיד קבוע בסדרת המשטרה "נאש ברידג'ס" ברשת CBS.
עכבר מקפץ

| עכבר מקפץ |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: עכבר מקפץ
שם מדעי
 Notomys ‏לסון, 1842

עכבר מקפץ (שם מדעי: Notomys) הוא סוג של עכבר הכולל 10 מינים האנדמיים ליבשת אוסטרליה (מחצית מהם נכחדו). עכברים אלו מתייחדים בכך שהם בין יונקי השליה היחידים שחיים באופן טבעי באוסטרליה.
מאפיינים

כל המינים בסוג מתאפיינים בזנבות ארוכים מאוד, רגליים מפותחות המאפשרות להם לקפוץ בדומה לקנגורו, ובפרווה חומה כהה או חומה בהירה, אשר מחווירה לאפור או לבנבן בגחון. כמחצית מהמינים בסוג נכחדו בעקבות הגעת האירופאים ליבשת. הגורם העיקרי להכחדתם הוא ככל הנראה הבאת שועלים וחתולים בשילוב עם תחרות על מזון מצד ארנבים ובקר. העכבר המקפץ ניזון בעיקר מזרעים, וחרקים ושעות פעילותו הן בלילה. הוא מין חברותי למדי המוצא מחסה במחילות תת-קרקעיות אותם הוא  חופר בגפיו. העכבר המקפץ מתייחד בכך שהוא מסוגל לרכז כמות גבוהה של שתן בגופו לזמן רב (20-10 פעמים יותר מן האדם), ועובדה זאת מאפשרת לו לשרוד במדבריות במשך זמן רב ללא מי שתייה.
מינים

עכבר מקפץ ספיניפקס (Notomys alexis)
עכבר מקפץ קצר-זנב (Notomys amplus) - נכחד
עכבר מקפץ צפוני (Notomys aquilo)
עכבר מקפץ בהיר (Notomys cervinus)
עכבר מקפץ כהה (Notomys fuscus)
עכבר מקפץ ארוך-זנב (Notomys longicaudatus) - נכחד
עכבר מקפץ גדול-אוזניים (Notomys macrotis) - נכחד
עכבר מקפץ מיטשל (Notomys mitchellii)
עכבר מקפץ דארלינג-דאונס (Notomys mordax) - נכחד
עכבר מקפץ גדול (Notomys robustus) - נכחד
גלריה

עכבר מקפץ ספיניפקס (משמאל) לצד בילבי ענק
עכבר מקפץ בהיר
איור של פרטים מהמין עכבר מקפץ מיטשל
עכבר מקפץ ארוך-זנב - נכחד
עוינות

גבר ואישה מתווכחים
בפסיכולוגיה, עוינות (או אויבות) היא מילה המתארת ביטוי של כעס פנימי חזק, הגורם לדחייה ותיעוב כלפי ישות מסוימת או דבר מה אחר. בשפת היום-יום היא משמשת לעיתים רבות כמקבילה למילים "כעס" או "אגרסיביות".
עוינות היא חלק ממבנה האישיות שפיתח הפסיכולוג ג'ורג' קלי. במונחים פסיכולוגיים, הגדיר קלי עוינות כרצון אקטיבי המסרב להכיר בתפיסת עולמו של האחר (אשר עמו נוצר העימות) כלגיטימית. במקום לעצור ולשקול, יעדיף האדם העוין להילחם בכל תוקף בניצב מולו אפילו שאין לו יותר מצל של תקווה כי הצדק עמו. וזאת על אף שלעיתים עלול הוא לשלם על כך ביוקר.
על אף שבמצב תקין, הכישלון וההכרה בו היא חלק בלתי נפרד מדרך הלימוד וההתקדמות של האדם, במקרה של עוינות לא יילקח שום משגה בחשבון, ולפעמים יימחק מתודעתו של האדם כליל.
ההגדרה התמציתית של עוינות היא: רגש בלתי נשלט, המונע את השפעתו של דיסוננס רגשי בלתי רצוי, בכך שאינו מאפשר שיקול משני בנוגע לטיב האדם המצוי בקונפליקט, עם האדם החווה אותו.